ä

KINNITATUD

RMK riigihangete osakonna

juhataja käskkirjaga 1-47.2818/1.

## 1. Hanke nimetus ja viitenumber

* 1. Hanke nimetus: Viru raba õpperaja parkla ehitamine
  2. Viitenumber: 263655
  3. Klassifikatsioon: teetööd 45233140-2
  4. Hankemenetluse liik: avatud hankemenetlus
  5. Rahastaja fond: Euroopa Liidu Ühtekuuluvusfond
  6. Meede: „Kaitsealuste liikide ja elupaikade säilitamine ning taastamine“ tegevus 8.1.4 „Kaitsealade külastuskorralduse infrastruktuuri rekonstrueerimine“
  7. Projekti nimetus: „RMK külastustaristu rekonstrueerimine“
  8. Projekti number: 2014-2020.8.01.004.02.15-0079

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Viru raba õpperaja parkla , mis asub Harju maakonnas, Kuusalu vallas, Kolga alevikus, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Eastconsult OÜ** poolt koostatud „Viru raba õpperaja parkla põhiprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.10.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

NB! Hankija märgib täiendavalt, et rekonstrueerimistööd rahastatakse Euroopa Liidu ühtekuuluvusfondi vahenditest, mille kasutamise tähtaeg on lõppemas. Euroopa Liidu ühtekuuluvusfondi vahendite kasutamise võimalus on hankija huvi püsimise eelduseks rekonstrueerimistööde tellimise vastu. Seetõttu on ehitustööde teostamise hiliseim tähtaeg hanke alusdokumentides sätestatud kindla kuupäevana. Hankija ei saa Euroopa Ühtekuuluvusfondi vahendite rahastuse äralangemise korral tagada ehitustööde rahastust, mistõttu pakkujal tuleb sõltumata põhjustest hankemenetluse viibimise, tööde teostamise takistuste jms juhtumite korral arvestada võimalusega, et hankijal on õigus ehitustöödest loobuda ning hankementlus kehtetuks tunnistada või juba sõlmitud töövõtuleping igal ajal ennetähtaegselt ilma etteteatamistähtajata üles öelda.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase **pakkumuse tagatise summas 3000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Viru raba õpperaja parkla ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Viru raba õpperaja parkla asub Harju maakonnas, Kuusalu vallas, Kolga alevikus, Majandus- ja kommunikatsiooniministeeriumile kuuluval maatükil katastritunnusega 35203:002:0031.

Juurdepääs Viru raba õpperaja parklasse toimub riigiteelt nr. 85 Liiapeksi-Loksa tee.

Rajatava parkla mõõtmed on 37 x 103 meetrit. Parkla sisse sõit ja väljasõit rajatakse eraldi ühesuunalise liiklusega, sissesõit asub lõuna pool ja väljasõit põhjapool. Parkla rajatakse ida-lääne suunas kahepoolse kaldega, kalde suurus on 1,5%.

Vajalikud raietööd on RMK poolt tegemata. Objektil vajalikud raied teostab ehituse töövõtja. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Likvideeritavate puude ja võsa kännud juurida ja utiliseerida. Juurimise maht on (0,82ha).

Sõiduteede ja kõnniteede katendikonstruktsiooni alt eemaldada huumuserikas kasvupinnas aluspinnaseni vastavalt vertikaalplaneerimise joonisele ja katendi tüüpidele. Kaevetööde järgselt alustada tagasitäitetöödega. Parkla rajatakse uuele muldkehale. Muldkeha ehitamisel kasutatava materjali filtratsioonimoodul peab olema vähemalt 0,2 m/ööp. Muldkeha nõutav tihendustegur on vähemalt 0,94.

Dreenkiht rajatakse kogu parkla ulatuses 30 cm paksune. Dreenkihi materjaline tohib kasutada materjale mille filtratsiooni moodul on vähemalt 1 m/ööp. Dreenkiht tuleb tihendada vähemalt tihendustegurini 0,98. Dreenkihi kandevõime mõõdetud Inspector seadmega peab olema vähemalt 65 Mpa. Dreenkihi peale paigaldatakse geotekstiil (Deklareeritud tõmbetugevus MD/CMD ≥15 kN/m, mittekootud), mille peale rajatakse killustikust kiilutud alus.

Killustikalus ehitada vastavalt „Killustikust katendikihtide ehitamise juhend“ nõuetele. Killustikaluse elastsusmoodul, mõõdetuna teel LOADMAN- või INSPECTOR-tüüpi seadmisega peab tihendatud aluse pinnal olema: sõiduteel vähemalt 170 MPa, kergliiklusteel 140 MPa, eraldussaarel 120 MPa.

Parkla A/B kate rajatakse järgmine:

* AC 16 surf H=4 cm
* AC 32 base H=7 cm
* Paekivikillustikust alus fr 4/63mm, H=25 cm
* Geotekstiil (Deklareeritud tõmbetugevus MD/CMD ≥15 kN/m, mittekootud)
* Dreenkiht, (k>1,0 m/ööp) H=30 cm
* Täitepinnas vajadusel (k>0,2 m/ööp)
* olemasolev aluspinnas

Kõnnitee killustikkatend rajatakse järgmine:

* Paekivikillustikust alus fr 4/32mm, H=15 cm
* Geotekstiil (Deklareeritud tõmbetugevus MD/CMD ≥15 kN/m, mittekootud)
* Dreenkiht, (k>1,0 m/ööp) H=20 cm
* Täitepinnas vajadusel (k>0,2 m/ööp)
* olemasolev aluspinnas

Parklas liiklussaared ümbritsetakse äärekividega. Äärekivid tuleb rajada kogu pikkuses 6 cm paksusele betoonalusele C16/20. Betoonkihi alla ehitada killustikust vähemalt 15cm paksune tihendatud alus. Sõidutee äärekivi aluse killustikaluse elastsusmoodul peab olema vähemalt 140 MPa mõõdetuna INSPECTOR- või LOADMAN-tüüpi seadmega. Äärekivide esiservad tuleb faasida ning äärekivide vaheline vuuk ei tohi olla suurem kui 5 mm. Äärekivi allalaskmisel ei tohi kõnniteel kalded ületada 6%. Äärekivi tuleb viia madaldatud kõrguseni 2 kivi pikkuselt, erandkonnas võib seda teha ka 1 meetri ulatuses. Viimaste äärekivide otsad tuleb viia 0-tasapinda kahe kivi pikkuselt. Liiklussaared haljastatakse seest mullaga 8h=10sm) ja Mets kibuvitsaga.

Veeviimaritest asub hetkel parkla lääne servas ol.olev maantee kraav ning lõuna küljel ol.olev täiskasvanud kraav. Ehitustöödel on ettenähtud maantee poolse kraavi pikendamine põhja poole ning ol. oleva kraavi puhastamine ning parkla ida külge, parkla ja kaitseala vahele, uue imbkraavi (küveti) rajamine. Parklast lõunapool asuv kraav tuleb puhastada 90 m ulatuses.

Parkla mahasõitude alla rajatakse kaks uut D400 truupi, Viru raba õpperajale suunduva jalgtee alla samuti kaks D400 truupi. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele mis on rajatud kivimaterjaliga täidetud geotekstiilist alusele. Kinni aetav kaevik tuleb toru ümber korralikult 15-30 cm kihtidena tihendada. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all.

Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Ehitustööde järgselt töövõtja tagab haljastusega seotud tööde teostamise. Muru rajamine on ette nähtud kõnnitee ja parkla servast vähemalt 1,5 m laiuse ribana. Muru rajamisel peab kasutatava kasvumullakihi paksus olema minimaalselt 100 mm. Kasutatav muruseeme peab olema eestimaise päritoluga ja kvaliteetne. Seemne külvamistihedus 2-2,5 kg/100 m².

Liiklusmärkidest paigaldatakse liiklusmärkide komplektid (alus, post, kinnitusklambrid, lisateate tahvel ja liiklusmärk). Objektile paigaldatakse liiklusmärgid nr 331 (2tk), 521, 221 ja 575b (2tk) ning lisateatetahvlid 831 ja 832. Liiklusmärgid peavad olema paigaldatud tsingitud postidel. Liiklusmärgid ja nende paigaldus peab olema kooskõlas standardiga EVS 613 „Liiklusmärgid ja nende kasutamine“, paigaldatavad liiklusmärgid kuuluvad I suurusgruppi.

Teekate märgistatakse vastavalt standardile EVS 614 „Teemärgised ja nende kasutamine“. Teekattemärgistusena kasutada termoplastikut.

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Töö tehniliseks aluseks on **Eastconsult OÜ** poolt koostatud „Viru raba õpperaja parkla põhiprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Ehitusseadustikuga ning kooskõlas teehoiutöödele esitatavate nõuetega. Ehitustöid tuleb teostada lähtudes Tee ehitamise kvaliteedinõuetest (Majandus- ja taristuministri 03.08.2015 määrus nr 101). Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt